Tarihin Sahabbai 10: 1. Muaz bin Jabal (R)
MU'AZ BIN JABAL (معاذ بن جبل)
"...وأعلمهم بالحلال والحرم معاذ"
"Mafi sanin Al'umma halal da haram shi ne Mu'az bin Jabal"
- Tirmizi 3793, Ahmad 3/184
Sunansa Mu'az bn Jabal bn Amr bn Aus bn A'iz bn Ka,ab. Ana yi masa alkunya da Abu Abdurrahman Al'khazrajiy Al'Ansariy (duba Al Isaiah).
Ya halarci caffar Aƙaba tare da mutanen madina a lokacin da aka yi Hijirah zuwa Madina, Manzon Allah ﷺ Ya hada shi 'yan uwantaka da Abdullah bin Mas'ud, ko da yake Ibn Ishaq ya ce 'an hada shi ne da Ja'afar bin Abi Talib’.
Ya halacci yakin Badar da dukkanin yakoki tare da Manzon Allah (duba Bidaya)
A shekara ta tara da Hijira, Manzon Allah ya tura shi zuwa kasar Yamen domim ya koyar dasu Addinin musulunci, Mu'az bai dawo ba sai da Manzon Allah ﷺ Ya rasu.
Taswirar Sham (Syria)
Mu'az yana daga cikin manyan sahabbai da suka samu fahimtar Addini. Abdullah dan Umar yana cewa Manzon Allah ﷺ yace:
"خذوا القرآن من أربعة: من ابن مسعود، وأبيّ، ومعاذ بن جبل، وسالم مولى أبي حذيفة"
"Ku koyi karatun Alqur'ani daga mutane hudu; Abdullah bin Mas'ud, da Ubayyu bin Ka,ab, da Mu'az bin Jabal da Salim Maula Abu Huzaifah"
- Bukhari 6/44
Mu'az ya rasu a annobar da ta sami musulmi a kasar Sham (Syria a yanzu) a shekarata ta sha takwas 18 bayan Hijirah yana tare da Abu Ubaidah Amir bn Jarrah (R.A.) a lokacin yana da shekara 33 ko da hudu
- duba Al-Muntazam 4/365, خلق المسلم للغزالي: ص١٣١، الطبقات لابن سعد ٣/١٢٤
Kabarin Sahabi, Muaz bin Jabal a Jordan
Allah kaqara mana son sahabban Manzon Allah ka tashemu tare dasu kacire mana duk wani gilli.
To be continue... in shaa Allah.
Mal. Ka'ab Saleh Abdulkadir
20th Muharram, 1438AH
11th October, 2017CE
Ka'ab Saleh Tarihin Sahabbai
Tarihin Sahabbai Mata 3: Ummu Adiyya Al-Ansariyya
UMMU ADIYYA AL-ANSARIYYA "Ta halacci yakoki bakwai tare da Manzon Allah" - Mausu’ at Hayatis-sahabiyyat
Sunanta Nusaiba bnt Haris (نسيبة بن حارث), a wata fadar kuma bnt Ka’ab (بنت كعب). Amma Abu Amr ya musunta hakan yace Nusaiba bnt Ka’ab (نسيبة بنت كعب) ita ce Ummu Ammara (أم عمارة), amma ita wannan an fi saninta da Ummu Adiyya (أم عادية الأنصارية). - Al-Isabah 8/437
Ibn Sa’ad yace "Ummu Adiyya ta musulunta tun da wuri kuma ta halacci yakoki da masu yawa tare da manzon Allah. Kuma ta ruwaici hadisai masu yawa daga gareShi". - Dabakaat, 455
An ruwaito daga wajenta tana cewa "Na halacci yakoki bakwai (7) tare da Manzon Allah ﷺ mun kasance muna dafa musu abinci, kuma muna kula da abin hawansu tare da yin magani ga wadanda aka yi wa rauni muna kuma jinyarsu" - Mausu at Hayatis sahabiyyat
Imamuz-Zahabiy yace "Ummu Adiyya tana cikin mafiya sani cikin sahabbai ta ruwaito hadisai masu yawa"
Sharhin Littafin Arbaeenan Nawawi - Tarihin Imam anNawawi
SHARHIN LITTAFIN HADISIN ARBA’EENAN-NAWAWI (شرح الكتاب الأربعين النووية) Na Nana A’isha Muhammad
TAKAITACCEN TARIHIN IMAMUN-NAWAWI
SUNA DA NASABA
1. Suna Sunansa Yahaya, dan Sharraf dan Moori dan Hassan dan Hussaini dan Muhammad dan Juma dan Hazm. Maihaifinsa (Sharraf) ya kasance babban dan kasuwa a garinsu na Nawa.
2. Alkunya Ana yi masa Alkunya da Abu Zakariyya, amma Zakariyya ba dansa bane, Alkunyarsa ce haka kamar yadda ya radawa kansa hakan, domin shi (Imamun-Nawawi) bai taba yin Aure ba.
3. Sunan Girmamawa Mutane suna bashi wani ‘title’ da Muhyuddin (ma’ana Mai raya Addini), saboda bada lokutansa da yayi na yiwa Addinin Musulunci hidima na karantarwa, rubuce-rubuce da wa’azi.
4. Laqabi An-Nawawi, saboda da sunan garinsu Nawa
HAIHUWARSA An haifi Imamun-Nawawi a watan Muharram a shekara ta 631 bayan Hijira (1234 AD), a garin Nawa () wani gari da yake kusa da Damascus babban birnin kasar Syria daga bangaren kudu.
TAFARKINSA DA AKIDARSA Imam an-Nawawi mabiyin tafarkin Sunnahne (Sunni), ta bangaren aqi…